Ke eng seo se ilego sa dira gore batho ba nagane gore Molao wa Modimo o be o dumelela gore batho ba itefeletše? Go bonagala gabotse gore go Mateo 5:38, 39, re hwetša mantšu a Jesu a rego: “Le kwele gore go ile gwa thwe: ‘Leihlo ka leihlo le leino ka leino.’ Lega go le bjalo, ke re go lena: O se ke wa ganetša yo kgopo, eupša mang le mang yo a go phasolago lerama la le letona, mo retološetše le le lengwe.” Go bonagala eka ge mehla ya Jesu e fihla, baetapele ba bangwe ba bodumedi ba be ba šetše ba akareditše ‘molao wa go itefeletša’ metlwaeng ya bona ya maitirelo ya bodumedi e le ge ba dumela gore motho a ka itefeletša. Lega go le bjalo, Jesu o ile a bolela ka go kwagala gore thuto e bjalo ga e thekgwe ke Molao woo Modimo a bego a o neile Baisiraele.